stanford-oval/wikipedia huggingface dataset:
Richard Belzer
Yksityiselämä

Belzerin äiti Frances kuoli rintasyöpään poikansa ollessa 18-vuotias, ja isä Charles teki itsemurhan Belzerin ollessa 22. High schoolin jälkeen Belzer teki töitä Bridgeport Post -lehdelle ja opiskeli jonkin aikaa Dean Junior Collegessa Massachusettsissa. Hän myös opiskeli ja sittemmin opetti joogaa.[lähde? ]
Hän palveli armeijassa vajaan vuoden, kunnes hänet kotiutettiin psykiatrisin perustein hänen vahingoitettuaan itseään toistuvasti. Sen jälkeen hän työskenteli rekkakuskina, korumyyjänä, vaatekauppiaana, satamatyöntekijänä, väestönlaskijana, toimittajana ja huumekauppiaana. Vuonna 1975 hän alkoi työskennellä lämmittelyesiintyjänä Saturday Night Liven yleisölle, mutta vuoteen 1981 mennessä hän ei ollut onnistunut hankkimaan itselleen vakaata toimeentuloa koomikkona. Tilanne muuttui, kun showpainija Hulk Hogan esitteli televisio-ohjelman yleisölle painiliikettä käyttäen avustajanaan Belzeriä, joka löi päänsä lattiaan ja menetti tajuntansa. Hoganin maksamilla korvauksilla Belzer osti itselleen talon Ranskasta. Hänen näyttelijän-uransa käynnistyi vasta hänen ollessaan liki 50-vuotias, kun hän alkoi esiintyä etsivä Munchina sarjassa Homicide.
Belzer oli avioliitossa kolmatta kertaa. Hänen ensimmäinen vaimonsa vuodesta 1966 oli Gail Susan Ross. Liitto päättyi avioeroon 1972. Toistamiseen Belzer avioitui Dalia Danochin kanssa vuonna 1976 mutta he erosivat vain noin kahden avioliittovuoden jälkeen. Belzerin nykyinen avioliitto näyttelijä Harlee McBriden kanssa alkoi vuonna 1985.
Belzer sairastui vuonna 1984 kivessyöpään (seminooma), mutta toipui sairaudesta.
Näyttelijä Henry Winkler on hänen serkkunsa.
Kirjat

UFOs, JFK, and Elvis: Conspiracies You Don't Have To Be Crazy To Believe
How to Be a Stand-Up Comic
Momentum: The Struggle for Peace, Politics, and the People
Aiheesta muualla

Hulk Hogan, Richard Belzer, Mr T – Infamous accident live on TV, 1984 Video, 2 min. YouTube
Rimmi (Keuruu, Lammasperä)

| Rimmi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′38″N, 24°37′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  Kupanjoki 
Järvinumero:  35.661.1.001
Mittaustietoja
Pinnankorkeus:  105,4 m  
Rantaviiva:  1,333 km  
Pinta-ala:  3,286 ha  
Saaria:  ei saaria 
 fiRimmi 
Rimmi  on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,3 hehtaaria ja se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Rusovatsamonarkki

| Rusovatsamonarkki |
| --- | --- |
 Rusovatsamonarkki alempana
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Rusovatsamonarkit Monarcha
Laji::  castaneiventris
Kaksiosainen nimi
 Monarcha castaneiventris  Verreaux, 1858 
Katso myös
   Rusovatsamonarkki Wikispeciesissä   Rusovatsamonarkki Commonsissa 
Infobox OKNimi-testi OKIUCN-testi OK: 
Rusovatsamonarkki (Monarcha castaneiventris)eli aiemmalta nimeltään guadalcanalinmonarkki on monarkkien heimoon kuuluva varpuslintu.
Levinneisyys

Rusovatsamonarkkia tavataan Salomonsaarilla. Lajia on kuvattu yleiseksi, ja se on luokiteltu elinvoimaiseksi.
Río Abiseon kansallispuisto

| --- | --- |
Sijainti:  San Martínin alue Peru
Pinta-ala:  2 724,0 km2 
| --- | --- |
Nimi alkuperäiskielellä:  Parque nacional del Río Abiseo 
Tyyppi:  national park of Peru (käännä suomeksi) 
Perustettu:  1983 
muokkaa - muokkaa wikitekstiä - muokkaa Wikidataa
Río Abiseon kansallispuisto on luonnonsuojelualue Perussa San Martínin alueella. Luontoarvojen lisäksi siellä on yli 30 arkeologista kohdetta ajalta ennen eurooppalaisten tuloa.
Puisto sijaitsee Cordillera Centralin itärinteillä kahden Amazonin sivujoen, Marañónin ja Huallagan laaksojen välillä. Puistoon kuuluvat Montecristo-, Tumac- ja Abiseo-jokien laaksot. Puistossa on jokia, järviä ja rotkoja, pilvimetsää ja vuoristoniittyjä.
Puisto on Unescon maailmanperintökohde vuodesta 1990.
Sallan sohvalla

| Sallan sohvalla – suomalaisen psykiatrian menestystarinoita |
| --- | --- |
 Salla (Minna Turunen) ja Jukka-Pekka (Jukka-Pekka Palo)
Ohjaaja:  Anssi Mänttäri
Käsikirjoittaja:  Anssi Mänttäri
Tuottaja:  Anssi Mänttäri
Kuvaaja:  Heikki Katajisto
Leikkaaja:  Vesa Hauhia
Lavastaja:  Suvi-Marja Korvenheimo
Pääosat:  Minna Turunen Raisa Vattulainen Jukka-Pekka Palo
Valmistustiedot
Valmistusmaa:   Suomi
Tuotantoyhtiö:  Reppufilmi Oy
Ensi-ilta:   1998
Kesto:  25 minuuttia
Alkuperäiskieli:  suomi
Aiheesta muualla
IMDb 
Infobox OKVirheellinen NIMI-arvo: 
Sallan sohvalla – suomalaisen psykiatrian menestystarinoita on suomalainen lyhytelokuva vuodelta 1998. Teoksen on ohjannut, käsikirjoittanut ja tuottanut Anssi Mänttäri. Aiheena on näyttelijän käynti psykiatrin vastaanotolla.
Näyttelijät

| 0 | 1 | 2 |
| --- | --- | --- |
|   Minna Turunen   | … |   Salla Kohtavaara   |
|   Raisa Vattulainen   | … |   Hilla Kohtavaara   |
|   Jukka-Pekka Palo   | … |   Jukka-Pekka Palo   |
|   Tom Wentzel   | … |   Tom Wentzel   |
Synopsis

Psykiatri Salla Kohtavaara on palkannut pikkusiskonsa Hillan vastaanottoapulaisekseen. Alussa Salla ja Hilla käyvät keskustelua. Hetken päästä asiakkaaksi tulee kuuluisa näyttelijä Jukka-Pekka Palo, joka ensin miettii, onko sohvalla makaaminen psykiatrin vastaanotolla peräti naurettavaa. Hän alkaa kertoa näyttelijäntyönsä kipupisteistä. Näyttelijä vapautuu pikkuhiljaa ja alkaa siteerata tunnettuja näytöskappaleita sekä analysoida suomalaisen näyttämötaiteen tilaa ylipäätään. Kun näyttelijä pääsee vauhtiin, Salla ei juuri saa suunvuoroa. Teoksen loppuminuutit ovat Palon monologia. Aivan lopussa mies huutaa "nainen", mistä Salla säikähtää.
Huomioita

Sallan sohvalla on julkaistu draamaelokuvan Kello DVD-laitoksen lisämateriaalina. Elokuvan alkukuvassa nähdään Tom Wentzel cameona. Rooliin ei kuulu vuorosanoja. Teoksessa on kolme näytelmäsitaattia Palon tulkitsemina: Aleksis Kiven Nummisuutarit sekä William Shakespearen Hamlet ja Richard III.
Aiheesta muualla

Elokuvauutiset.fi (Arkistoitu – Internet Archive)
Russ Ballard

Russ Ballard (s. 31. lokakuuta 1945 Waltham Cross, Hertfordshire, Englanti) on englantilainen muusikko ja lauluntekijä. Hän on myös ollut Argent-nimisessä yhtyeessä kitaristi ja laulaja, kunnes hän erosi ja ryhtyi laulujen kirjoittajaksi. Hänen laulujaan ovat äänittäneet mun muassa:
Three Dog Night - "Liar"
America - "You Can Do Magic"
Rainbow - "Since You've Been Gone", " I Surrender"
Ace Frehley - "Into The Night (In The Night)", "New York Groove"
Peter Criss - "Let Me Rock You", "Some Kinda Hurricane"
KISS - "God Gave Rock 'N' Roll To You II"
Petra - "God Gave Rock 'N' Roll To You II"
Hello - "New York Groove"
Samson - "Riding With The Angels"
Uriah Heep - "On the Rebound"
Hot Chocolate - "So You Win Again"; kappaleen esitti suomeksi Kari Tapio nimellä "Osuit oikeaan"
Argent yhtyeen "He's a Dynamo"; kappaleen on suomeksi esittänyt Express-yhtye nimellä "Kova kundi Raksilasta"
Diskografia

Russ Ballard (1975)
Winning (1976)
At the Third Stroke (1979)
Russ Ballard & the Barnet Dogs (1980)
Into The Fire (1981)
Russ Ballard – 1984 (1984)
The Fire Stills Burns (1986)
Seer (1995)
Book of Love (2006)
It's Good to Be Here (2015)
Ruskeasuon urheilupuisto

Ruskeasuon urheilupuisto on liikuntapaikka Helsingin Ruskeasuolla.
Urheilupuistossa voi harrastaa useita eri urheilulajeja. Baseball-seurat Bullets, Icebreakers ja Puumat pelaavat urheilupuistossa kotiottelunsa. Alueella sijaitsee myös Ruskeasuon ratsastushalli.
Rusovyöbulbuli

| Rusovyöbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  xanthorrhous
Kaksiosainen nimi
 Pycnonotus xanthorrhous  Anderson, 1869 
Katso myös
   Rusovyöbulbuli Wikispeciesissä   Rusovyöbulbuli Commonsissa 
Infobox OKNimi-testi OKIUCN-testi OK: 
Rusovyöbulbuli (Pycnonotus xanthorrhous) on bulbulien heimoon kuuluva aasialainen varpuslintu.
Levinneisyys

Rusovyöbulbulia tavataan Kiinassa, Laosissa, Myanmarssa, Thaimaassa ja Vietnamissa. Lajin kokonaiskantaa ei tiedetä, mutta Kiinassa elää 10 000–100 000 paria. Muuten lajin on kuvattu olevan paikallisesti yleinen, ja se on luokiteltu elinvoimaiseksi.
Sajid Ismahilov

| Sajid Ismahilov> Serhi Ismahilov |
| --- | --- |
 Ismahilov valokuvattuna vuonna 2013
Henkilötiedot
Syntynyt: 9. elokuuta 1978 (ikä 46)  Donetsk, Ukrainan SNT, Neuvostoliitto
Kansalaisuus:   ukrainalainen
Titteli:  mufti
Siviilisääty:  naimisissa
Lapset:  1
Muut tiedot
Uskonto:  islam
Lahko:  sunnilaisuus
Aiheesta muualla
umma.in.ua/?page_id=1845
Sajid Ismahilov (ukr. Саїд Ісмагілов, siviilinimeltään Serhi Ismahilov, s. 9. elokuuta 1978) on ukrainalainen mufti ja on toiminut maan sunnimuslimien hengellisenä johtajana.
Tausta ja yksityiselämä

Ismahilov syntyi vuonna 1978 Donetskin kaupungissa. Hänen perheensä työskenteli kaivoksissa. Ismahilov kävi koulunsa Donetskissa, ja muutti sen jälkeen Moskovaan, jossa hän opiskeli Moskovan islamilaisessa yliopistossa imaamiksi. Tämän jälkeen hän palasi Donetskin alueelle.
Ismahilov on naimisissa ja hänellä on yksi poika. Ismahilov puhuu ukrainaa, venäjää, tataaria ja arabiaa.
Ura uskonnollisena johtajana

Vuosina 2001–2002 Ismahilov toimi teologian ja uskontotieteen lehtorina Ukrainan islamilaisessa yliopistossa.
Vuonna 2002 Ismahilov aloitti Donetskin alueen imaamina. Vuonna 2009 hänet valittiin Ukrainan sunnimuslimien muftiksi. Hän kannattaa maltillista islamia ja alkoi vuonna 2011 työskennellä työryhmässä, jonka tavoite oli kääntää Koraani ukrainaksi. Työ saatiin valmiiksi kaksi vuotta myöhemmin.
Kun Venäjän tukemat separatistit aloittivat sodan Ukrainaa vastaan vuonna 2014, Ismahilov joutui monien muiden uskonnollisten johtajien tapaan lähtemään Venäjän miehittämiltä alueilta.
Ukrainan ortodoksisten kirkkojen yhdistymisneuvoston työn päätyttyä ja kirkkokunnan saatua tomosin ekumeeniselta patriarkalta, Ismahilov onnitteli metropoliitta Epifania tämän valinnasta sekä yhdistymisneuvoston tekemästä työstä.
Ura uskonnollisena johtajana > Venäjän vuoden 2022 hyökkäys

Venäjän hyökättyä Ukrainaan helmikuussa 2022 Ismahilov ilmoitti eroavansa muftin virastaan ja puolustavansa maataan. Hän sanoi, ettei ole käytettävissä uutta muftia valittaessa. Virkaa tekeväksi muftiksi nimitettiin Murad Suleiman.
Hyökkäyksen alettua Ismahilov päätyi ajamaan sotilasambulanssia. Hän on myös edelleen toiminut imaamina ja puhunut siitä, miten muslimien pitäisi suhtautua puolustussotaan. Hän on myös sanonut, ettei muslimien pidä taistella Putinin puolella, ja vedonnut maailman muslimeihin, jotta nämä asettuisivat tukemaan Ukrainaa.
Kunnianosoituksia

Ansioritarikunta (Ukraina, 2022)
Saara Tikka

Saara Kyllikki Tikka, oik. Malmqvist (s. 1942 Ristiina) on suomalainen taidemaalari. Hän asuu Joensuun Hammaslahdessa. Hänen teostensa taustalla on luonto, jossa on eläimenmuotoisia satuhahmoja, ja niissä on aiheena ihmisen ja eläimen kontakti. Hän on myös tehnyt kirjankuvituksia. Hän on opiskellut Suomen taideakatemian koulussa 1963–1968.
Saara Tikan sisar on kirjailija Eeva Tikka.
Aiheesta muualla

Saara Tikka taiteilijamatrikkelissa
Sairaalapappi

Sairaalapappi lukee potilaalle.
Sairaalapappeja potilaalle laulamassa.
Sairaalapappi jakamassa potilaalle ehtoollista.
Sairaalapappi eli sairaalapastori on pappi, joka tukee sairaalan tai hoivakodin potilaita tai asukkaita, heidän läheisiään ja henkilökuntaa keskusteluavun tai uskonnollisten toimitusten johtamisen muodossa. Sairaalapapin tekemää työtä saatetaan kutsua myös sairaalasielunhoidoksi. Sen tavoitteena on lisätä potilaan toivon tunnetta, jaksamista ja auttaa häntä jatkamaan vaikeassa elämäntilanteessa eteenpäin. Toisaalta hoitohenkilökunta saattaa yhdistää papin läsnäolon kuolemaan, eikä siksi uskalla ehdottaa potilaille hänen tapaamistaan. Tapaamiset papin kanssa järjestyvät usein lyhyellä varoitusajalla, ja papit saattavat päivystää vuorokauden ympäri ja kaikkina viikonpäivinä.
Sairaalapappi tarjoaa tukea potilaan uskonnollista vakaumusta kunnioittaen, ja potilas päättää keskustelunaiheista. Ainakin Suomessa sairaalapappi voi potilaan toivoessa kutsua tilalleen myös jonkin toisen kirkkokunnan uskonnollisen edustajan. Yleisimmät keskustelunaiheet sairaalapapin kanssa liittyvät terveyteen, elämänkriiseihin, kuolemaan ja suruun, ihmissuhteisiin, hengellisiin asioihin ja elämän merkitykseen.
Koronapandemian aikana sairaalapappien sairaalahenkilökunnan kanssa tekemä työ lähes kaksinkertaistui Suomessa. Suuri osa pappien tekemästä työstä siirtyi myös verkkoon tai puhelinkeskusteluihin.
Suomessa sairaalapapeilla on teologian maisterin koulutus ja lisäksi tehtävään sopiva erikoiskoulutus. Sairaalasielunhoidon erityiskoulutus kestää kolme vuotta. Heillä saattaa myös olla muita koulutuksia, kuten psykoterapeutin koulutus. Saman tapaiset osaamisvaatimukset ovat myös ainakin yhdysvaltalaisilla sairaalapapeilla.
Saara Tiitu

| Saara Tiitu> Henkilötiedot |
| --- | --- |
Syntynyt: 9. toukokuuta 1995 (ikä 29)
Kansalaisuus:  Suomi
Uran tiedot
Laji:  pesäpallo
Saara Tiitu (s. 9. toukokuuta 1995 Lapua) on suomalainen pesäpalloilija, joka edusti Lapuan Virkiää.
Tiitu pelasi kauden 2014 SM-kultaa voittaneessa B-tyttöjen joukkueessa sekä naisten Ykköspesis-joukkueessa. Vuodeksi 2015 hän nousi Virkiän Superpesis-joukkueeseen, voittaen joukkueessa ensimmäisellä kaudellaan Suomen mestaruuden. Kaudella 2016 hän pelasi hopeaa saavuttaneessa joukkueessa. Kaudella 2017 Tiitun edustama Lapuan Virkiä sijoittui pronssille. Hän lopetti kauden 2017 jälkeen.
Aiheesta muualla

Saara Tiitu Virkiä Pesiksen kotisivuilla (Arkistoitu – Internet Archive)
Patria

| Patria Oyj |
| --- | --- |

Yritysmuoto:  julkinen osakeyhtiö
Perustettu:  1997
Toimitusjohtaja:  Esa Rautalinko
Puheenjohtaja:  Panu Routila
Kotipaikka:  Helsinki
Toimiala:  ilmailu- ja puolustusteollisuus
Liikevaihto:   627,1 milj. € (2022)
Liikevoitto:   53,8 milj. € (2022)
Henkilöstö:   3 311 (2022)
Omistaja:  Suomen valtio (50,1 %) ja Kongsberg Defence & Aerospace AS (49,9 %).
Kotisivu:  www.patriagroup.com
Infobox OKVirheellinen NIMI-arvo: 
Patria Oyj on suomalainen puolustus-, turvallisuus- ja ilmailualaan keskittyvä julkinen osakeyhtiö. Vuodesta 2016 eteenpäin 49,9 prosenttia Patriasta on kuulunut norjalaiselle teollisuuskonserni Kongsberg Defence & Aerospacelle ja loput 50,1 prosenttia omistaa Suomen valtio.
Historia

Patrian historia alkaa vuodesta 1921, jolloin Suomenlinnaan perustettiin Ilmailuvoimien Lentokonetehdas, jonka toiminta alkoi saksalaisen Hansa-Brandenburg -lentokoneen lisenssivalmistuksella. Nykymuotoinen Patria perustettiin vuonna 1997 yhdistämällä Vammas Oy, Patruunatehdas Lapua Oy, Sisu Defence Oy, Vihtavuori Oy ja Finavitec Oy. Vammas oli muodostettu vuonna 1991 yhdistämällä puolustusministeriön Vammaskosken tehdas ja Oy Tampella Ab:n puolustusvälineyksikkö.
Konsernin omistus

Maaliskuussa 2016 Suomen valtio ilmoitti myyvänsä 49,9 prosenttia Patriasta norjalaiselle Kongsberg Defence & Aerospacelle. Norjan valtio omistaa puolet Kongsbergista. Kauppahinnaksi sovittiin 272 miljoonaa euroa, ja myynnin jälkeen Suomen valtion osuudeksi yhtiössä jää 50,1 prosenttia. Patria omistaa puolet Nammosta.
Joulukuusta 2014 vuoteen 2016 Patrian omistaja oli Suomen valtio (100 %). Tätä ennen Patrian omistivat Suomen valtio (73,2 prosenttia) ja monikansallinen eurooppalainen EADS N.V, European Aeronautic Defence and Space Company (26,8 prosenttia). Joulukuussa 2014 Airbus-yhtiöksi nimensä samana vuonna vaihtanut EADS myi omistuksensa Patriasta, minkä jälkeen Patria oli täysin Suomen valtion omistama.
Johto

Patria Oyj:n hallitukseen kuuluu voimassa olevan yhtiöjärjestyksen mukaan puheenjohtaja ja vähintään kolme ja enintään seitsemän muuta jäsentä. Yhtiökokous valitsee hallituksen puheenjohtajan ja muut jäsenet ja päättää hallituksen jäsenten palkkioista. Hallituksen jäsenet valitaan vuodeksi kerrallaan.
Konsernin johtoryhmä kokoontuu kuukausittain. Siihen kuuluu kustakin liiketoiminnasta vastaava johtaja, liiketoiminnan kehitysjohtaja, talousjohtaja, lakiasiainjohtaja, joka vastaa myös complianceselvennä- ja eettisyysasioista, sekä henkilöstöjohtaja. Konsernin johto kokoontuu muissakin kokoonpanoissa.
Yhtiöjärjestyksen mukaan Patria Oyj:ssä on yhtiökokouksen asettama neuvottelukunta. Siihen kuuluu puheenjohtaja, varapuheenjohtaja ja enintään kymmenen muuta jäsentä. Yhtiöjärjestyksen mukaan hallituksen tulee kuulla neuvottelukuntaa asioissa, jotka koskevat toiminnan huomattavaa supistamista tai laajentamista tai yhtiön organisaation olennaista muuttamista tai joilla muutoin on suuri merkitys yhtiön toimialalle.
Nykynykymuotoisen Patrian ensimmäisenä toimitusjohtajana toimi vuorineuvos Jorma Eloranta (1997–2001). Hänen seuraajansa yhtiön toimitusjohtajana vuodesta 2001 oli Jorma Wiitakorpi, joka jätti tehtävänsä 18. elokuuta 2008. Wiitakorpi jatkoi toimitusjohtajan neuvonantajana kevääseen 2009. Vuonna 2008 Patrian toimitusjohtajaksi nimitettiin diplomi-insinööri Heikki Allonen, joka toimi aiemmin muun muassa Fiskarsin toimitusjohtajana. Allonen siirtyi eläkkeelle elokuussa 2016. Hänen seuraajakseen tuli diplomi-insinööri Olli Isotalo. Patrian hallitus nimitti konsernin toimitusjohtajaksi heinäkuusta 2019 alkaen Esa Rautalingon.
Suhde yhteiskuntaan ja kritiikki

Vuoden 2007 eduskuntavaaleissa Patria tuki puolueita 19 000 eurolla, joista Kokoomus, Keskusta ja SDP saivat kukin 6 000 euroa. Nykyisen eettisen toimintaohjeensa mukaan Patria ei enää tue poliittisia puolueita.
Aseistakieltäytyjäliiton ja Muurinmurtajien vuonna 2008 käynnistämä Patria-kampanja syytti yhtiötä ammusten toimittamisesta ”USA:n armeijan laittomaan käyttöön” Irakissa ja Afganistanissa sekä yhteistyöstä ”skandaaleistaan tunnettujen” BAE Systemsin ja EADS:n kanssa. Kesäkuussa 2008 aktivistit sulkivat Patrian Tampereen toimiston sisäänkäynnit kahliutumalla toisiinsa porraskäytävien edustoilla. Mielenosoittajat vastustivat Suomen osallistumista kansainväliseen asekauppaan ja halusivat kiinnittää huomiota Patrian asevientiin liittyviin lahjusepäilyihin.
Suhde yhteiskuntaan ja kritiikki > Lahjusepäilyt

Yle TV1:n tutkivan journalismin ajankohtaisohjelma MOT esitti 1. syyskuuta 2008 Patrian maksaneen lahjuksia Sloveniaan tehdyn panssariajoneuvokaupan yhteydessä yhteensä 21 miljoonaa euroa. Rahaa päätyi MOT:n mukaan puolustusministeriön virkamiehille ja jopa Slovenian pääministerille, Janez Janšalle. MOT-ohjelman julkistamisen jälkeen Slovenian hallitus haastoi Ylen oikeuteen ohjelmassa esitettyjen väitteiden johdosta. Lahjusepäilyistä nostettiin syyte neljää yhtiön johtotehtävissä toiminutta henkilöä vastaan, joille vaadittiin vähintään kahden vuoden vankeustuomiota. Lisäksi yhtiölle vaadittiin vähintään 500 000 euron yhteisösakkoa.
Kanta-Hämeen käräjäoikeus ja Turun hovioikeus hylkäsivät syytteet ja yhteisösakkovaatimuksen. Valtio määrättiin korvaamaan syytettyjen ja yhtiön oikeudenkäyntikuluja sekä korvauksia viivästyneestä esitutkinnasta. Slovenian pääministeri tuomittiin skandaalin johdosta aluksi kahden vuoden vankeusrangaistukseen, mutta tapaus palautettiin muotovirheen vuoksi takaisin käsittelyyn ja raukesi vanhentuneena. Patrian Itävallassa toiminut konsultti oli ainoa tapauksen syytetyistä, jonka tuomio jäi voimaan.
Samassa yhteydessä nostettiin myös kolmea yhtiön johtotehtävissä toiminutta työntekijää vastaan syyte vastaavasta lahjusepäilystä Kroatiaan tehdyissä panssariajoneuvokaupoissa, joissa syytettyjen epäillään luvanneen lahjuksia viisi prosenttia panssariajoneuvojen kauppahinnasta, joka toteutui 50 miljoonan euron arvoisena. Patrian epäiltiin maksaneen osan lahjuksista, noin 1,5 miljoonaa euroa, välitettäväksi edelleen Itävallassa toimineelle konsultille. Myös Kroatian-kaupoista vaadittiin yritykselle yhteisösakkoa.
Käräjäoikeus tuomitsi helmikuussa 2015 Patrian kaksi entistä johtajaa törkeästä lahjuksen antamisesta Kroatia-kaupoissa ehdollisiin vankeusrangaistuksiin. Tytäryhtiö tuomittiin 297 000 euron yhteisösakkoon. Turun hovioikeus hylkäsi molempien tuomittujen syytteet ja yhteisösakkovaatimuksen sekä velvoitti valtion maksamaan syytettyjen oikeudenkäyntikulut ja korvauksia viivästyneestä esitutkinnasta.
Aiheesta muualla

Kuvia tai muita tiedostoja aiheesta Patria Wikimedia Commonsissa
Patrian kotisivut
Saksan kansanpuolue

Saksan kansanpuolueen logo
Saksan kansanpuolue (saks. Deutsche Volkspartei, DVP) oli konservatiiviliberalismia edustanut oikeistopuolue Weimarin tasavallassa. Puolue oli kansallisliberaalisen puolueen seuraaja. Se oli toinen liberaalipuolue Saksan tasavallassa sosiaaliliberaalin Saksan demokraattisen puolueen (DDP) lisäksi.
Puolueen tunnetuin poliitikko oli sen perustaja ja myöhempi liittokansleri Gustav Stresemann. Kansanpuolue oli edustettuna kaikissa Saksan hallituksissa vuosina 1920–1931. Siirryttäessä kohti 1930-lukua puolueessa alkoi esiintyä kansallismielisiä vaikutteita yleisen poliittisen ilmapiirin siirtyessä muutenkin oikealle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:German People's Party
Safy Boutella

Safy Boutella (s. 6. tammikuuta 1950 Pirmasens, Saksa) on algerialainen jazzmuusikko, joka soittaa bassokitaraa ja syntetisaattoria.[lähde? ]
Hän yhdistää musiikissaan algerialaista kansanmusiikkia ranskalaiseen poppiin.
Diskografia

Kutché (1988)
Automne, Octobre ^ Alger (1994)
Room to Rent (2001)
Little Sénégal (2001)
Mejnoun (2004)
Río Gallegos

| Río Gallegos |
| --- | --- |

 Río Gallegos
 Koordinaatit: 51°38′S, 69°13′W 
Valtio:  Argentiina
Maakunta:  Santa Cruz
Väkiluku (2010):  96 500
Infobox OKVirheellinen NIMI-arvo: 
Río Gallegos on Santa Cruzin maakunnan pääkaupunki Argentiinan eteläosassa. Vuonna 2010 siellä oli noin 96 500 asukasta.
Aiheesta muualla

Kuvia tai muita tiedostoja aiheesta Río Gallegos Wikimedia Commonsissa
Salviati

Salviati-suvun vaakuna
Salviati on firenzeläinen suku, jonka monet jäsenet ovat toimineet korkeissa viroissa. Sen kantaisänä pidetään erästä 1200-luvulla elänyttä Gottifredoa, joka kuului alun perin Caponsacchin sukuun. Ensimmäinen Salviatin suvun merkittävä edustaja on Cambio di Salvi, joka valittiin Firenzen gonfalonieerin (Gonfaloniere di Giustizia) virkaan vuonna 1335. Salviatin sukuun on kuulunut 62 prioria ja 20 gonfalonieeria sekä useita kardinaaleja.
Yksi suvun tunnetuimmista jäsenistä on Pisan arkkipiispa Francesco Salviati (1443–1478), joka osallistui Medicejä vastaan suunnattuun Pazzi-salaliittoon ja hirtettiin sen vuoksi. Toinen huomattava suvun jäsen on Maria Salviati, joka meni naimisiin Medici-sukuun kuuluneen Giovanni delle Bande Neren kanssa. Heidän pojastaan Cosimosta tuli sittemmin ensimmäinen Toscanan suurherttua Cosimo I de’ Medici. Salviatin suvun kardinaaleista tunnetuin lienee Antonio Maria Salviati (1537–1602), joka nimitettiin kardinaaliksi vuonna 1583.
Río Negron maakunta

Maakunnan sijainti Argentiinan kartalla
Río Negron maakunta (esp. Provincia de Río Negro) on Patagonian alueella Argentiinassa sijaitseva maakunta. Se on pinta-alaltaan 203 013 neliökilometriä ja sen asukasluku oli vuonna 2010 yhteensä 633 374. Sen naapurimaakuntia ovat pohjoisesta myötäpäivään lueteltuna La Pampa, Buenos Aires, Chubut, Neuquén ja Mendoza. Maakunnan pääkaupunki on noin 53 000 asukkaan Viedma (2010).